JONIŠKIO ISTORIJOS IR KULTŪROS MUZIEJUS 
RESPUBLIKINIO  MOKINIŲ  EKSLIBRISŲ  KONKURSO
„EX  LIBRIS  LIETUVOS AKTORIUI,  POEZIJOS  SKAITOVUI  LAIMONUI  NOREIKAI“
NUOSTATAI
I SKYRIUS
BENDROSIOS NUOSTATOS

1. Respublikinio mokinių ekslibrisų konkurso „EX LIBRIS LIETUVOS AKTORIUI, POEZIJOS SKAITOVUI  LAIMONUI  NOREIKAI” tikslas – skatinti mokinių kūrybiškumą, domėjimąsi ekslibriso žanru, bei įvairiomis jo atlikimo technikomis. 
2. Dalyviai – šalies bendrojo ugdymo mokyklų 9-10 klasių mokiniai, gimnazijų I-IV klasių gimnazistai. 
3. Organizatorius – Joniškio istorijos ir kultūros muziejus. 
4. Darbų pristatymo laikas – iki 2026 m. lapkričio 8 d. 
 
II SKYRIUS
KONKURSO ORGANIZAVIMO TVARKA

5. Darbų pateikimo sąlygos:
5.1. konkursui ekslibrisai gali būti sukurti tradicinės grafikos technikomis (pieštukai, anglis, tušas, plunksna, kreida, dažai) ar naudojant autorinę techniką. Spalva – viena. 
5.2. ekslibrisų siužetai gali būti siejami su aktoriaus (poezijos skaitovo) gyvenimo ar kūrybos faktais. 
5.3. būtinas įrašas: „EX LIBRIS. Laimonui Noreikai“. Ekslibrisai be būtinojo įrašo į konkursą ir parodą nebus priimami. 
5.4. konkursui reikia pateikti atliktą ir autografuotą ekslibrisą. Kitoje knygos ženklo pusėje būtina pieštuku užrašyti autoriaus pavardę, vardą, ekslibriso sukūrimo metus, grafikos techniką, matmenis, darbo pavadinimą. 
5.5. ekslibrisų skaičius neribojamas. Ilgiausia kraštinė – 14 cm., popieriaus lakšto dydis neturėtų viršyti A4 formato. 
5.6. kartu su darbu prašome užpildyti ir atsiųsti dalyvio anketą (1 priedas). 
5.7. ekslibrisus konkursui išsiųsti iki 2026 m. lapkričio 8 d. (imtinai, galioja pašto registracijos data). 
5.8. darbai siunčiami (arba pristatomi) adresu: 
Joniškio istorijos ir kultūros muziejus
Respublikinis mokinių ekslibrisų konkursas
Vilniaus g. 6, Joniškis, 84147  
6. Kontaktinis asmuo Vilma Stulgienė, vyriausioji rinkinių saugotoja, el. paštas vilma.muziejus@gmail.com , mob. +37067177834.

7. Darbų vertinimas ir apdovanojimas:
7.1. darbus vertins Joniškio istorijos ir kultūros muziejaus direktoriaus įsakymu patvirtinta vertinimo komisija.
7.2. bus vertinamos atskirai dvi kategorijos: 
7.2.1. I kategorija – I-II gimnazijos klasių, bendrojo ugdymo mokyklų mokinių darbai (9-10 kl.);
7.2.2. II kategorija – III-IV gimnazijos klasių mokinių darbai (11-12 kl.);
7.3. eksponavimui parodose ir apdovanojimams bus atrinkti konkurso nuostatus ir vertinimo kriterijus atitinkantys ekslibrisai. 
7.4.vertinimo kriterijai: 
7.4.1. kūrinio originalumas;
7.4.2. temos atskleidimas;
7.4.3. kūrybiškumas;
7.4.4. pasirinktos atlikimo technikos įvaldymas;
7.4.5. sutepti, sulamdyti, suplyšę ar perlenkti per pusę, pavėluotai pateikti darbai nebus vertinami.
III SKYRIUS
KONKURSO REZULTATAI 
8. Konkurso rezultatai skelbiami iki 2026 m. lapkričio 23 d. Joniškio istorijos ir kultūros muziejaus interneto svetainėje joniskiomuziejus.lt  Nugalėtojai informuojami individualiai. 
9. Kiekvienos kategorijos konkurso nugalėtojai (I-III vietos) apdovanojami diplomais  ir atminimo dovanėlėmis. 
12. Apdovanojimų ir parodos atidarymas vyks lapkričio 27 d. Raudonojoje sinagogoje (Rotušės g. 4, Joniškis).
IV SKYRIUS
BAIGIAMOSIOS NUOSTATOS
13. Ekslibrisai liks konkurso organizatoriui – Joniškio istorijos ir kultūros muziejui.
14. Organizatorius turi teisę be atskiro autoriaus sutikimo ir nemokėdamas honorarų atsiųstus darbus fotografuoti, kopijuoti, naudoti konkurso viešinimui ir nurodę autorystę, publikuoti, panaudoti reklamoje ir leidyboje. 
15. Konkursui pateikti darbai autoriams negrąžinami. 
16. Dalyvavimas šiame konkurse reiškia autoriaus sutikimą su visomis konkurso sąlygomis.

